28.7.2017

               LT

               Europos Sąjungos oficialusis leidinys

               C 244/3

         Europos bankininkystės institucijos sprendimas, kuriuo iš dalies keičiamas EBI sprendimas dėl patvirtinimo, kad tam tikrų ECAI neužsakomieji kredito rizikos vertinimai savo kokybe nesiskiria nuo tų įstaigų užsakomųjų kredito rizikos vertinimų (2016/C 266/05)
   (2017/C 244/03)
   EUROPOS BANKININKYSTĖS INSTITUCIJOS STEBĖTOJŲ TARYBA
   atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1093/2010, kuriuo įsteigiama Europos priežiūros institucija (toliau – Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (1) (toliau – EBI reglamentas ir EBI),
   atsižvelgdama į Reglamento (ES) Nr. 575/2013 (2) 138 straipsnį,
   KADANGI:

               (1)

               Pagal Reglamento (ES) Nr. 575/2013 138 straipsnį nustatant nuosavų lėšų reikalavimams apskaičiuoti reikalingus turtui ir nebalansiniams straipsniams priskirtinus rizikos koeficientus, leidžiama naudoti išorės kredito rizikos vertinimo institucijos (toliau – ECAI) parengtus neužsakomuosius kredito rizikos vertinimus, jei EBI patvirtina, kad tos ECAI neužsakomieji kredito rizikos vertinimai savo kokybe nesiskiria nuo šios ECAI užsakomųjų kredito rizikos vertinimų. Pagal šį straipsnį reikalaujama, kad EBI šio patvirtinimo nepriimtų arba jį panaikintų, visų pirma, tais atvejais, jei ECAI naudojo neužsakomąjį kredito rizikos vertinimą, siekdama daryti spaudimą reitinguojamam subjektui, kad gautų užsakymą kredito rizikos vertinimui atlikti ar kitoms paslaugoms teikti. Todėl 2016 m. liepos 22 d. paskelbtas EBI sprendimas 2016/C 266/05 dėl patvirtinimo, kad tam tikrų ECAI neužsakomieji kredito rizikos vertinimai savo kokybe nesiskiria nuo tų įstaigų užsakomųjų kredito rizikos vertinimų (3).

               (2)

               Paskelbus EBI sprendimą 2016/C 266/05, buvo užregistruota arba sertifikuota naujų ECAI, todėl taip pat būtina atlikti Reglamento (ES) Nr. 575/2013 138 straipsnyje nurodytą jų vertinimą. Be to, viena ECAI, kuri tuo metu, kai buvo skelbiamas Sprendimas 2016/C 266/05, jau buvo užregistruota, pradėjo skelbti neužsakomuosius reitingus po to, kai buvo priimtas šis sprendimas dėl neužsakomųjų reitingų. Galiausiai, paskelbus Sprendimą 2016/C 266/05, ECAI Feri EuroRating Services AG
                   (4) KRA registracija buvo panaikinta, nes ši įstaiga nebeatitinka Reglamento (ES) Nr. 575/2013 4 straipsnio 1 dalies 98 punkte pateiktos ECAI apibrėžties. Dėl pirmiau nurodytų pokyčių Reglamento (ES) Nr. 575/2013 138 straipsnyje nurodytą vertinimą būtina atlikti taip pat dėl naujai užregistruotų arba sertifikuotų ECAI ir dėl vienos neužsakomuosius kredito rizikos vertinimus pradėjusios teikti ECAI, o nuorodas į įstaigą, kuri, paskelbus Sprendimą 2016/C 266/05, nebepriskiriama prie ECAI, – pašalinti.

               (3)

               Atitinkamos ECAI buvo informuotos apie tai, kad EBI ketina priimti šį sprendimą; joms buvo suteikta galimybė dėl jo pareikšti savo nuomonę.

               (4)

               Sprendimą 2016/C 266/05 reikėtų atitinkamai iš dalies pakeisti,

         NUSPRENDĖ:
   1 straipsnis
   Europos bankininkystės institucijos sprendimas 2016/C 266/05 iš dalies keičiamas taip:

               1)

               į priede pateiktą sąrašą įtraukiamos šios ECAI:

                           —

                              Creditreform Rating AG,

                           —

                              Egan-Jones Ratings Co.,

                           —

                              HR Ratings de México, S.A. de C.V.,

                           —

                              INC Rating Sp. z o.o.,

                           —

                              modeFinance S.r.l.,

                           —

                              Rating-Agentur Expert RA GmbH;

               2)

               iš priede pateikto sąrašo išbraukiama ši ECAI:

                              Feri EuroRating Services AG.

         2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Londone 2017 m. liepos 18 d.

            Priežiūros tarybos vardu

         Andrea ENRIA

            Pirmininkas

      (1)  OL L 331, 2010 12 15, p. 12.

      (2)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1).

      (3)  OL C 266, 2016 7 22, p. 4.

      (4)  2017 m. kovo 29 d. pranešimas spaudai ESMA71-99-376.


title: 2006/278/EB,Euratomas: 2006 m. balandžio 6 d.  Valstybių narių vyriausybių atstovų sprendimas, dėl Europos Bendrijų Teisingumo Teismo generalinio advokato paskyrimo

text:
13.4.2006

               LT

               Europos Sąjungos oficialusis leidinys

               L 104/36

      VALSTYBIŲ NARIŲ VYRIAUSYBIŲ ATSTOVŲ SPRENDIMAS

   2006 m. balandžio 6 d.
   dėl Europos Bendrijų Teisingumo Teismo generalinio advokato paskyrimo
   (2006/278/EB, Euratomas)
   EUROPOS BENDRIJŲ VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos bendrijos steigimo sutartį, ypač į jos 223 straipsnį,
   atsižvelgdami į Europos atominės energijos bendrijos steigimo sutartį, ypač į jos 139 straipsnį,
   kadangi:
   Pagal Protokolo dėl Teisingumo Teismo statuto 5, 7 ir 8 straipsnius, atsistatydinus Antonio TIZZANO, turi būti paskirtas generalinis advokatas likusiam jo kadencijos laikui iki 2006 m. spalio 6 d.,
   NUSPRENDĖ:
   1 straipsnis
   Paolo MENGOZZI skiriamas Europos Bendrijų Teisingumo Teismo generaliniu advokatu nuo priesaikos davimo dienos iki 2006 m. spalio 6 d.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. balandžio 6 d.

            Pirmininkas

         G. WOSCHNAGG